Descriptio. 
Amorum tempore maris gula, occiput, collum, guttur, dorsum, alarum tectrices parvae et 
uropygium atro -viridia, nitore viridi -aureo, uropygii nitore caerulescente; frontis et verticis ni- 
tor violaceus. Pectoris medii pennae laete coccineae nitore metallico, utrinque macula laete 
flava terminatae, antica fascia interrupta caerulea angustiore limitatae. Alae supra subtusque, ab- 
domen, crissum et cauda e violaceo atra. Cauda truncata. Rostrum apice denticulatum pedes- 
que nigra. 
Femina griseo -fusca, cauda supra nigricante, rostro pedibusque nigris. Remigum pennae 
pallide marginatae. Gula pallida, abdomen griseum, macula flavida inter pedes; crissum obscurius, 
pennis late albo marginatis. Rectrices exteriores utrinque duae, apice albo terminatae, extimae 
margine tenui extus. 
Cauda truncata, pennis duodecim, elongatis nullis. Iris brunnea. Rostrum curvum capite 
longius, acutum. Lingua bifida. 
Mares iuveniles feminas aequant; colores metallici sensim accedunt. Maio et Iulio festivos 
variegatis mixtos occidimus prope Arkiko et Eilet in littore Habessiniae. 
Salvadorae persicae et Acaciarum arbores copiose habitat, moribus, cantu et volatu NectariniAE 
metallicae omnino similis et eius socius. Nidos non vidimus. 
NectARINIA chalybaea, quae valde similis est, differt maris abdomine cinereo nec atro, 
pectoris fasciis magis regularibus, verticis nitore violaceo nullo, uropygio distinctius caeruleo, 
crisso albido, cauda subtus cinerascente, breviore, rotundata, rostro tenuiore; Femina differt rostro 
tenuiore, cauda breviore subtusque pallidiore, macula flavida ventris nulla. 
